Številka: 5114-26/2023/2

Ljubljana, 17. 11. 2023

EVA */*

**GENERALNI SEKRETARIAT VLADE**

**REPUBLIKE SLOVENIJE**

**gp.gs@gov.si**

ZADEVA: **Popravek gradiva št. 1.**

**1. Navedba gradiva, ki se popravlja:**

Poročili o mednarodnem razvojnem sodelovanju Republike Slovenije za leti 2021 in 2022 –predlog za obravnavo, št. 5114-26/2023/1

**2. Besedilo popravka:**

V skladu z mnenjem SVZ št. 561-28/2023/2 z dne 14. 11. 2023 predlagamo popravek oz. dopolnitev pravne podlage z navedbo "*šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22)".*

V skladu s taistim mnenjem SVZ povzetek gradiva zaradi obsežnega besedila premeščamo med obrazložitve gradiva ter dodajamo pojasnila glede časovnice obravnave poročil o mednarodnem razvojnem sodelovanju Republike Slovenije.

V skladu z mnenjem MF št. 511-49/2022/33 z dne 16. 11. 2023 so v besedilu poročil 2021 in 2022 opravljeni redakcijski popravki, ki ne vplivajo na vsebino poročil.

Dodatno je na predlog MF v poročilu za leto 2021 na str. 26 v opombo št. 17 dodano pojasnilo z naknadno informacijo glede procesa sklepanja Post-Cotonoujskega sporazuma (sedaj Samojskega), ki se glasi:

*"Sklep Sveta zaradi zadržka Madžarske (področje migracij in enakosti spolov) decembra 2021 ni bil sprejet. Sledil je skoraj dvoleten zastoj z blokado Madžarske, kar je preprečevalo podpis novega sporazuma. Aprila 2023 je Madžarska umaknila pridržek; postopek je nato iz političnih razlogov blokirala Poljska (blokada sicer ni bila vsebinsko povezana s samim sporazumom ali sklepom Sveta). Junija 2023 je Poljska umaknila pridržek (s podobnimi garancijami kot Madžarska). Sporazum je bil predhodno podpisan septembra 2023 v Bruslju in slovesno 15. novembra 2023 na Samoi."*

V poročilu za leto 2022 je na str. 7 v 2. odstavku izbrisan dostavek: "*- tudi na račun avgustovskega znižanja ocene bruto domačega proizvoda s strani SURS za leto 2022 –".*

Na str. 13 se izbriše 4. odstavek, ki se glasi: "*Če bi Slovenija v prihodnjih letih uspela zadržati takšen trend rasti, bi do leta 2030 lahko presegla uresničitev politične zaveze, ki zahteva prizadevanja za rast deleža BND v smeri zagotavljanja 0,33 odstotka BND za uradno razvojno pomoč do leta 2030."*

Na str. 35 se v 1. odstavku doda besedilo:  *",ko je šlo za poravnavo obveznosti še za leto 2020, ki je bila zaradi pandemije odložena za eno leto."*

**Tanja Fajon**

**MINISTRICA**